《夏夕得易岛庵浙江书》
清代·允禧

我意类焦土，故人如甘霖。相思隔万里，何能润寸心。

想思燕山峻，相思越水深。燕山越水间，中有明月临。

不照合欢被，独照孤桐琴。盘中双鲤鱼，袖里双南金。

清泪掩离绪，悲喜交中襟。书中多箴规，古道良足钦。

花前一展读，空阶凝碧云。

作者简介：（?—1758）圣祖第二十一子，雍正帝即位后改允禧。号紫琼，亦作紫璚，又署紫琼崖道人，一号春浮居士。雍正时封贝勒。乾隆初进慎郡王。工诗画。卒谥靖。有《花间堂集》。